Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
Teško je znati što se događa u umu mačke.
Daša, dođi.
Ali nova otkrića možda nam pomognu razumjeti naše najzagonetnije ljubimce.
AMERIČKI SUPERTALENT
Neki misle da su mačke nezanimljive.
Ovdje smo da ih razuvjerimo.
Zaboravite sve što mislite da znate o mačkama.
Mačke su bile slabije istražene od pasa,
ali danas imamo eksplozivni rast znanosti o mačkama.
Nova generacija znanstvenika propituje ustaljene pretpostavke.
Bavimo se značajkama njihova ponašanja,
osobnosti i fiziologije.
Dakle, svime što mačke čini posebnima.
Inteligentne su, znatiželjne
i slažu se s ljudima,
a moguće je da su to postigle evolucijom.
Pridružite nam se u odgonetavanju tajni mačaka,
objašnjavanju njihovih ludorija
i dešifriranju njihova jezika.
Neće biti lako.
Mačke su komplicirane.
Daša, dođi.
Da, samovoljne su.
Ali ako ste odlučni, mačka može naučiti bilo što.
Svatko može otključati puni potencijal mačaka,
ako proniknete u njihove tajne.
Mačke su posvuda.
Ali svejedno o njima znamo vrlo malo.
Kako bismo razumjeli što pokreće mačke
i kako su naučile živjeti s ljudima,
obratit ćemo se stručnjacima.
RAVNATELJ CENTRA ZA DOBROBIT MAČAKA NA SVEUČILIŠTU CORNELL
FIZIOLOG ZA MAČKE
Ljudi podcjenjuju društvenost mačaka.
Budimo iskreni, zabavne su,
a katkad i urnebesne.
Začudo, neke svoje simpatične osobine
naslijedile su od svojih ubojitih predaka.
Kad biste tražili nekoga da kreira savršenog kopnenog grabežljivca
u vidu fizičkih odlika, ponašanja i perceptivnih mehanizama,
teško je zamisliti nešto bolje od mačke.
Znanstveno ime domaće mačke je Felis catus.
LATINSKI: FELIS CATUS
Felis catus jedinstvena je pripitomljena vrsta
koja potječe od afričke divlje mačke.
Sve mačke, velike i male, pripadaju porodici Felidae.
LATINSKI: FELIDAE
Prije otprilike tri i pol milijuna godina, rod Felis, koji čine manje mačke,
odvojio se od roda Panthera, velikih mačaka poput lavova i tigrova.
LATINSKI: PANTHERA
Danas u svijetu postoji 400 milijuna jedinki Felis catus,
što ih ubraja među deset najuspješnijih sisavaca
u povijesti Zemlje.
Posljednjih 10 000 godina, DNK im se relativno malo promijenio.
Iz perspektive genetike, u kući vam živi divlja životinja.
Divlja životinja sa zapanjujućim fizičkim predispozicijama.
U središtu je pozornosti nevjerojatna kralježnica mački.
Imaju više kralješaka od većine sisavaca.
Među kralješcima nalaze se elastični amortizacijski diskovi,
pa su im kralježnice jako fleksibilne.
Ova fleksibilnost pomaže im da budu najbrže kopnene životinje.
Kad je gepard u trku,
širenjem i skupljanjem kralježnice pohranjuje se energija
koja se zatim oslobađa kao kinetička energija.
Vaša je mačka zapravo mali fleksibilni gepard
koji može dostići brzinu od 50 km/h
i izvrnuti se u neke sulude joga položaje.
Mačke imaju i učinkovit mišićni sustav.
Pri skoku postaju rijetki sisavci koji mogu aktivirati 100 posto muskulature.
Paljenje potisnika.
Tri, dva, jedan, polijetanje.
Poletjela je.
Mogu skočiti na visinu pet do šest puta svoje duljine.
To bi bilo kao da čovjek preskače žirafu.
Rep koriste kao protutežu tijekom brzih promjena smjera.
Svaki gimnastičar zna, što ide gore, mora i pasti.
Tu stižemo do vječnog pitanja.
Mačke se uvijek dočekaju na noge.
Izvrsne su kad se treba brzo orijentirati.
Pritom prvo moraju biti svjesne položaja svoga tijela u prostoru,
a to postižu pomoću refleksa uspravljanja.
REFLEKS USPRAVLJANJA
Taj je refleks funkcija vestibularnog sustava.
VESTIBULARNI SUSTAV
Napredne osjetne stanice unutarnjeg uha
očitavaju položaj tijela, kretanje i brzinu u prostoru
i šalju te informacije u mozak.
Mačka uvijek zna gdje je gore.
Svi sisavci imaju refleks uspravljanja, uključujući ljude.
Ali ponekad postanemo dezorijentirani.
To nazivamo „twisties”.
Desilo se Simone Biles.
Više nije osjećala svoje tijelo u prostoru.
KAKO JE „TWISTIES” ZAUSTAVIO SIMONE BILES NA IGRAMA U TOKIJU
Logično, smatrala je da bi bilo opasno nastaviti.
Ali to je teško kontrolirati.
Mačke imaju više nego dvostruko brže reflekse od nas.
Brže od svih drugih ljubimaca.
Ako ispustite psa više puta s istog položaja,
neće se dočekati na noge.
Relativno na težinu, mačke su možda najbrži,
najsnažniji i najfleksibilniji sisavci na planetu.
Ali ti divlji talenti doprinose njihovoj tajanstvenosti.
Možda nam psihologinja za mačke može pomoći shvatiti njihovo ponašanje.
Sjedni. Tako, dušo.
IZVANREDNA PROFESORICA NA SVEUČILIŠTU UNITY
PSIHOLOGINJA ZA MAČKE
Mačke se kroz evoluciju nisu mnogo promijenile.
Danas su mješavina divljih mačaka
i kućnih mačaka kakve priželjkujemo.
Kristyn proučava tajne mačjeg uma.
Pokušava dekodirati što mačke misle.
Društvene sposobnosti mačaka uvelike se podcjenjuju.
Osobito jer se mačke često uspoređuju sa psima.
Govori se da psi imaju razvijenije sociokognitivne osobine.
Psi se često smatraju intuitivnijim ljubimcima.
Prepoznaju svoje ime i oko 160 riječi.
Razumiju ljudske izraze lica, a možda mogu i rješavati probleme.
Ali Kristyn smatra da mačke nisu dobile priliku da se dokažu.
Budite dobri.
Sve je jasnije da mnogi aspekti mačaka nisu istraženi.
Zato je odlučila definitivno utvrditi
kako mačke stoje u odnosu na svoje pseće rivale.
Smjestit ćemo ga ovdje.
Prvo, prepoznaju li mačke svoje ime?
Pokušat ćemo utvrditi prepoznaje li Carl svoje ime.
Pustit ćemo mu moj glas kroz Bluetooth zvučnik.
Kristyn počinje s četiri jednosložne riječi.
But!
Carl reagira na prvu riječ,
novi zvuk u njegovom okruženju.
Sok!
Ali brzo gubi zanimanje za zvuk.
Dan!
Kristyn zatim dodaje riječ sličnu njegovu imenu.
Stvar!
I dalje ništa.
Zatim, trenutak istine.
Carl!
Super!
Ovaj je test proveden stotinama puta na mnoštvu mačaka.
Jasno je da većina mačaka zna svoje ime.
Hoće li se odazvati potpuno je zasebna priča.
O tome ćemo poslije.
Ovo je istraživanje odvelo Kristyn u epicentar suvremene mačje revolucije.
Mačke su 2017. godine pretekle pse kao najpopularniji ljubimci u Japanu.
Japan je danas dom devet milijuna kućnih mačaka
i jedne od najvećih svjetskih znanstvenica za mačke.
ISTRAŽIVAČICA MAČAKA SVEUČILIŠTE AZABU
U usporedbi s istraživanjem pasa,
znanost o mačkama zaostaje otprilike 15 godina.
Kristyn i Saho zbrojeno su objavile 37 znanstvenih radova.
Pomogle su dokazati da mačke prepoznaju lica i glasove svojih vlasnika,
kao i drugih mačaka.
Dokazale su da mačke razumiju upiranje prstom.
Razumiju stalnost objekta.
Razumiju da kad im predmet nestane iz vida,
to ne znači da više ne postoji.
Poanta je da razumiju mnogo više nego što smo mislili.
Danas, kad imamo istraživanja,
vidimo da mačke pokazuju podjednake rezultate kao psi.
No treba znati aktivirati taj potencijal.
Razgovor s Marynom i Svitlanom, ABC rez.
-Zovem se Maryna. -A ja se zovem Svitlana.
Mi smo Savitsky Cats,
obitelj superdresiranih mačaka i ljudi.
Dresiranje mačaka svojevrsna je čarolija.
Nije lako.
Nevjerojatne Savitsky Cats ukrajinske su zvijezde.
Na svjetskim turnejama zabavljaju milijune ljudi.
Usput, stigle su do četvrtfinala Američkog supertalenta.
Nije loše za životinju koju je navodno nemoguće dresirati.
Razlika u dresuri mačaka i pasa krije se u tome što vam pas želi ugoditi.
RADIM ZA HRANU
„Učinit ću sve za tebe, sve što mi kažeš!”
A mačke kao da kažu: „Natjeraj me.”
Obitelj Savitsky zna kako izvući najbolje iz svojih izvođača.
Kao prvo, morate se sprijateljiti s macom.
Važno je da vam mačka potpuno vjeruje.
Ne smije očekivati nikakva iznenađenja od vas.
U posljednje četiri godine Daša je postala njihova nova zvijezda.
DAŠA
Daša.
Daša je glumica.
Kad vidi kameru, kao da se cijeli svijet zaustavi,
a kamera je jedino što ona treba.
Daša izvodi mnoge njihove najteže akrobacije,
uključujući „Nemoguću misiju”…
i skok s platforme.
Daša je neupitna kapetanica trupe Savitsky Cats.
No na njezino mjesto pretendira još troje kandidata.
Svatko od njih mogao bi postati sljedeća velika zvijezda.
Svaka nam je mačka poput djeteta
i ne možemo zamisliti život bez njih.
Jedino ako se povežete s njom možete dobiti najbolje od mačke.
Neki doktori znanosti posvetili su život toj umjetnosti.
RAVNATELJICA SAN FRANCISCO SPCA
SAVJETNICA ZA PONAŠANJE MAČAKA
Želimo da se ljudi informiraju prije posvajanja ili kupnje mačke.
Želimo da znaju što mogu očekivati kad kući donesu mačku.
To je velika odluka, novi bitan član obitelji.
Mačka je velika stvar.
Početnici moraju brzo učiti.
Ako se želite svidjeti mački,
za početak pokušajte sa sporim treptanjem.
SPORI TREPTAJ
Gledanje u oči vrlo je važno u životinjskom svijetu.
Izravni, strogi pogled bez treptanja ulijeva strah.
Kod interakcije s mačkom,
izgledajte što manji, stanite bočno.
Možete je pogledati i trepnuti.
Mačkama je to poput osmijeha.
Širi sretne, pozitivne emocije.
Često će odgovoriti.
Sporim treptajem poručuju vam:
„Hej, u redu je. Dolazim u miru. Sviđaš mi se.
Nisam ti prijetnja.”
Smatram komplimentom kad mačka to učini.
„Sviđam se ovoj mački. Da.”
Ako spori treptaj upali, možete se pokušati približiti.
Kad se pozdravljaju,
prijateljske mačke dodirnut će se njuškama.
Doslovno se približe i dodirnu se njuškama.
Stoga je možete pridobiti tako da joj ponudite prst
da ga dodirne njuškom.
Njuškanjem prsta upoznaju vaš miris, upoznaju se s vama.
To je za mene poput rukovanja.
Ako im se svidite, često će vam se trljati o prst.
Samo nemojte prilaziti naglo odozgo.
Njihovi divlji preci djelomično su bili i plijen.
Što ih napada odozgo? Stvorenja koja imaju kandže.
Velike ptice grabljivice, sove, orlovi, takve stvari.
Zato ih jako plaši kad približavate ruku ovako.
Polako i odozdo recept je za uspjeh.
Obično ispružim prst da ga ponjuši.
Ako se počne trljati, onda je mazim po obrazima i ispod brade,
neutralnom teritoriju.
Ako joj se svidi češkanje po vratu,
ta će vam mačka jesti iz ruke.
Neke opreznije mačke treba malo više uvjeravati.
Mnoge su mačke bojažljive,
a za njih imamo pompon.
To je kuglica tkanine na dugom štapiću
uz pomoć koje započinjemo interakciju s mačkom.
Puštamo je da prvo isproba pompon i tako provjeravamo kako je raspoložena.
Kad je mački ugodno, to jasno pokažu.
Trljanje je važan mehanizam stvaranja društvenih odnosa.
Znamo da se 83 posto mačaka trlja o vlasnika kad se on vrati u prostoriju.
Uz to, izgleda da trljanje za mačke igra važnu ulogu u ublažavanju stresa.
Ova prijateljska gesta znači samo da vas prihvaća.
No vole li mačke sve ljude?
Ili imaju miljenike?
Ovo je test podvojene privrženosti, u kojem promatramo koliko će vremena
mačka provesti uz vlasnika, a koliko uz neznanca.
Ako Carl češće odabere Kristyn, svoju vlasnicu, pored neznanke,
to dokazuje da joj je naklonjen.
Carl me izabrao svaki put.
Dakle, čini se da je naklonjeniji meni, svojoj vlasnici, nego neznanki.
Proveli su tisuće ovih i sličnih testova.
Nema sumnje da mačke razvijaju snažnu privrženost prema vlasnicima.
Povezanost čovjeka i mačke možda je nastavak
povezanosti s majkom iz doba kad su bile mačići.
Da, povezani smo i mi njih sigurno volimo.
No vole li mačke zaista nas?
Istražit ćemo to uskoro.
Prvo, još jedan ključ za otključavanje mačjeg uma
jest da se osjećaju kod kuće.
Kao i njihovi preci, mačke vole biti visoko.
Vole visoka mjesta jer žele znati sve što se zbiva.
Ako se osjećaju nelagodno, na visokim se mjestima skrivaju.
To su naslijedile od divljih mačaka.
To je sve instinktivno ponašanje. Ne morate podučavati mačku penjanju.
Jasno će pokazati da se želi penjati, a ako joj ne osigurate nekakvu penjalicu,
napravit će si je sama.
Nisi valjda!
Mačke vole i skučene prostore,
što objašnjava opsjednutost kutijama.
Osjećaju se sigurno okružene kartonskim zidovima.
Mislim da zato toliko vole kutije,
a zabavno im je i sakriti se pa iskočiti i prepasti vlasnike.
Mačke love iz zasjede,
odnosno skrivaju se kako bi uhvatile plijen.
Stoga je dobro imati kutiju
u kojoj se može ponašati kao grabežljivac.
Kartonske kutije na njih imaju antistresni učinak.
Mačke zauzimaju zanimljivu ekološku nišu
jer u lovu ulaze u otvore u drveću,
svladavaju prepreke.
Grabežljivac koji zna savladati prepreku vjerojatno će proći bolje.
To im olakšava preživljavanje.
Posebni alati omogućuju im da se uguraju gdje malo koja druga životinja može.
Tu sposobnost najbolje oslikava
test veličine otvora kroz koji se može provući.
Možemo ih namamiti kroz otvor hranom, igračkama i sličnim stvarima.
18 CENTIMETARA
Veliki otvori nisu nikakav problem.
No kako Bruce smanjuje otvor,
pokazuju koliko su prilagodljive okruženju.
15 CENTIMETARA
A sve počinje s brkovima.
Brkovi su izuzetno zanimljiva prilagodba.
Većina ljudi zna da su to duguljaste strukture nalik vlasima kose,
a svaka je povezana sa skupom živaca
koji mozgu šalju informacije o svemu što taj brk dotakne.
Većina ljudi zna za brkove na bradi,
ali imaju brkove i na obrvama,
a ljudi ne znaju za brkove
i sa stražnje strane prednjih šapa.
Razvile su ih za prikupljanje taktilnih informacija o okruženju.
Prednost brkova? Govore mački kroz koliko se mali otvor može provući.
DESET CENTIMETARA
Za ostalo će se pobrinuti fleksibilni kostur.
Ključne kosti ne leže na kosturu, već su usidrene u mišiće.
Kao da su vam svi zglobovi hipermobilni.
Kao što vidite u ovom testu, iako stavljamo sve manji otvor,
začudo, ove poprilično velike mačke uspijevaju se provući.
No brkovi ne rastu ako mačka nabaci koji kilogram viška.
Brkovi su evolucijom postali dugi
otprilike koliko je normalna, zdrava mačka široka.
To je još jedan problem pretilosti kod mačaka.
Mnoge su mačke pretile i to je velik problem.
Brkovi neće pratiti povećanje obima mačke s prekomjernom težinom.
Čak 59 posto mačaka u SAD-u je pretilo,
stoga je ključno pronaći odgovarajuću prehranu.
Divlji rođaci naših mačaka moraju se naraditi za hranu
i zato bez problema ostaju vitki.
Naše mačke nisu te sreće.
Stavi ga na vagu, može?
Nema varanja.
Ako samo jedete, a k tome jedete brzo,
možete proždrijeti mnogo hrane
prije nego što vam želudac kaže da je previše.
Isto vrijedi i za mačke. Moramo im dati zanimaciju.
Igračku za mačke ili interaktivnu hranilicu,
nešto gdje se moraju potruditi da dođu do hrane.
„Stari, moraš zaraditi jelo.”
Također, što god jeli njihovi vlasnici, mačke moraju jesti meso.
Mačke su obvezni mesožderi
jer ne mogu same proizvesti određene aminokiseline koje se nalaze samo u mesu.
Molim vas, hranite svoju mačku mesnom prehranom.
Mora biti cjelovita i uravnotežena,
ali ne smije biti vegetarijanska.
Briga za sreću i zdravlje vaše mačke brzo vam može obuzeti čitav život.
Jedan veterinar u Japanu provodio je toliko vremena s mačkama
da su ga prozvali guruom za mačke.
RAVNATELJ TOKIJSKE KLINIKE ZA MAČKE
GURU ZA MAČKE
Mačke su osjetljive životinje.
Ljudi koji ne vole mačke često kažu
da ne mogu shvatiti što mačke misle.
Dr. Yuki proveo je desetke tisuća sati proučavajući mačke.
Radi na dekodiranju suptilnih nijansi njihova jezika.
Pogledate li njihove oči, uši,
način na koji mašu repom,
promatrate li ih pomno, shvatit ćete kako se osjećaju.
Kad su im oči otvorene, a uši podignute, mačke su opuštene.
Kad suze oči i spuste uši, postaju agresivne.
Ako su oči otvorene, ali su uši povučene, pripremaju se za obranu.
A ako pokažu zube, znači da su spremne za napad.
Dok su mačji izrazi lica intuitivni,
rep je veći misterij.
Pokreti repom imaju razna značenja.
Kad pas maše repom, ljudi kažu da je sretan.
To ne vrijedi za mačke.
Mačke mlataraju repom kad su naživcirane.
Ali kad je uspravan, prilično su zadovoljne.
Ako mi mačka prilazi uzdignuta repa kad se vratim kući,
dobro je raspoložena.
Želi reći: „Dobro došao kući. Gdje si bio? Nedostajao si mi.”
Kad trzaju vrškom repa, to znači da su zaintrigirane.
Kad mačka zavuče rep među noge,
boji se i pokušava izgledati pokorno.
A kad se nakostriješe, znači da su prestravljene.
Kad je rep nakostriješen,
to je istinski strah.
Svatko tko zna ove šifrirane poruke može razumjeti mačku.
Ponekad pomaže samo slušati.
Mačke izražavaju osjećaje pomoću 20 različitih zvukova.
Neke zvukove ispušta kad nešto želi,
a neke kad je zadovoljna.
Ovo su zvukovi upozorenja. „Ne približavaj se previše.”
Ovo je…
zvuk napada.
No mačke se obraćaju ljudima mnogo češće nego drugim mačkama.
Mačke koje žive s ljudima puno mjauču.
Ako zamjauče jednom, jasno i glasno,
to često znači da mačka nešto zahtijeva.
„Gladna sam, a nema hrane u zdjelici.”
„Želim vode” ili „otvori vrata, molim te.”
Najtajanstvenije šifrirane poruke kriju se u predenju.
Kad proizvodi zvukove iz grla, osjeća se sjajno,
pomalo začarano ili opčinjeno.
Tad proizvodi taj zvuk.
Nova je studija otkrila
da koriste predenje kako bi doprle do naše podsvijesti.
Izgleda da mogu ubaciti frekvencije
koje se preklapaju s frekvencijom ljudske bebe kad plače.
Kad ljudska beba plače, frekvencija, odnosno duljina zvučnih valova,
iznosi između 400 i 600 hertza,
što je zvuk namijenjen privlačenju pozornosti.
Suvremene su mačke u predenje ukomponirale
visoko mjaukanje koje imitira tu frekvenciju.
Mačke su razvile način
da proizvedu zvuk koji ljudi teško ignoriraju.
Čini se da to pobuđuje majčinski ili očinski instinkt vlasnika
da se brine za mačku.
Evolucijom su naučile kako nas vezati uz sebe.
No svejedno postoje metode da one slušaju nas.
Prva i osnovna naredba koju ih učimo je da nas slijede.
Možemo pobjeći od njih, no svejedno će doći kad ih pozovemo.
Učenje naredbi ponavljanjem poznato je kao klasično uvjetovanje.
KLASIČNO UVJETOVANJE
Školski primjer klasičnog uvjetovanja dolazi od Pavlova.
Dr. Ivan Pavlov za svoje je otkriće 1904. godine dobio Nobela za fiziologiju.
Otkrio je da,
ako oglasite zvonom svaki put kad psu dajete hranu,
nakon nekoliko ponavljanja zvuk zvona potaknut će psa na slinjenje.
Dakle, psu je uvjetovano da zvuk zvona znači da stiže hrana.
To je klasično uvjetovanje.
Za mačke, kliker je dobar početak.
Prvo joj dajte klik,
a za sekundu ili dvije zalogajčić,
tako da mačka poveže klik s dobivanjem omiljene hrane.
Tada taj klik dobiva značenje.
Mačkama je lako dosaditi, stoga neka lekcije budu kratke.
Ciljala bih da to bude od jedne do pet minuta.
Bila bih… Bilo bi…
fantastično da dobijemo pet minuta.
Iskreno, govorim vlasnicima: „Ako je 30 do 60 sekundi, aleluja!”
„Uspjeli smo!” Shvaćate?
Ako vaša mačka može dulje, to je sjajno.
Strpljivost je vrlo važna.
Ne reagiraju sve mačke jednako.
Zato što su sve mačke različite.
U našem smo istraživanju primijetili
veliku individualnu varijabilnost u ponašanju.
Mačke se izuzetno razlikuju u reakcijama na ljude i u društvenosti.
Nisu sve mačke superzvijezde.
Daša je došla dovde nakon dugogodišnje dresure.
S ostalim mačkama obitelji Savitsky treba još puno raditi.
Ne može svaka mačka naučiti trikove.
Morate promatrati mačku da biste razumjeli njezine sposobnosti
i podučavati ih ono što im ide.
Životinje se rađaju s temperamentom.
Taj je temperament materijal
za osobnost koju će razvijati tijekom života.
Sve naše mačke imaju različite osobnosti
i morate se prilagoditi njima,
ne možete ih prisiliti da se prilagode vama.
To nije njihov zadatak, već vaš.
Zato morate odabrati
što im najbolje odgovara.
Primijetili smo da se u leglu starom tek tri dana
mačići već počinju razlikovati.
Kao s ljudima. Neki se razumiju u računala.
Neki mogu postati sjajne balerine.
Ne biste balerinu učili o računalima.
Eddy, dođi. Eddy!
One ne tjeraju svoje izvođače na ove nevjerojatne akrobacije.
Poput kipara koji pronalazi skulpturu u komadu kamena,
puštaju da svaka mačka sama pokaže svoj potencijal.
Ovo je Asia. Ona je diva.
Ne znate hoće li odraditi nastup.
Nikad ne znate.
Jako je teška.
Ali njezine su akrobacije zaista nevjerojatne.
Stoga vrijedi riskirati s njom.
Najstarija članica trupe, stara 13 godina, favorit je publike.
Ovo je Chupa.
U početku ju je bilo teško dresirati, jako izazovno.
Ništa nije razumjela.
Ali nakon nekoliko mjeseci jednostavno smo kliknule.
Sad je najbolja učenica.
I starije mačke definitivno mogu naučiti trikove.
Eddy, najnovija prinova, imala je malo drukčije odrastanje.
Eddy je žensko.
Odrasla je sa psima,
stoga je stekla pseće navike i ponašanje.
Znamo da životna iskustva utječu na ponašanje mačaka.
Utječu i na društvenost mačaka.
Zbog njezina porijekla,
Eddyna dresura malo je drukčija.
Radi sve unatrag.
Izvodi nevjerojatne stvari
koje druge mačke ne mogu jer im mozak ne funkcionira tako.
Eddy voli i skakati.
Zato s njom vježbaju jednu od najtežih akrobacija.
Trenutno vježba skok kroz obruč s papirom.
Mislim da je to najveći izazov
nakon socijaliziranja mačke
jer je zapravo učite da skače kroz zid.
To iziskuje mnogo vremena, vježbe i papira.
Imamo još mnogo posla.
Eddy, skoči.
Trebat će još vježbe.
Ali uče kako motivirati Eddy.
Različite mačke motiviraju različite nagrade.
Ovo možda zvuči jednostavno, ali novi vlasnici često rade grešku.
Jedan dio pokušava motivirati mačke pogrešnim stvarima.
Mačke su pronicljivije od mnogih drugih ljubimaca.
Hrana nije uvijek najbolji motivator.
Otkrili smo da većina mačaka preferira društvene nagrade.
Kristyn je detaljno istražila što mačke zapravo žele.
Omogućila im je da biraju između omiljene igračke,
omiljenog mirisa,
omiljene hrane
ili njihovog vlasnika.
U više od pola slučajeva biraju svoje vlasnike.
Mislim da te voli.
Čini se da je srce jače od želuca.
Je li to dokaz da nas mačke vole?
Često me pitaju vole li nas mačke.
Ljubav je složena emocija.
Čak i kod ljudi, netko vam može reći da vas voli, a onda se ne ponaša tako.
Da bismo dobili odgovor i shvatili prirodu odnosa ljudi i mačaka,
moramo se vratiti skroz na početak.
Godinama se smatralo da je naše prijateljstvo počelo u Egiptu
prije oko 4000 godina.
No nedavno je otkriće sve promijenilo.
PALEONTOLOGINJA INSTITUT „JACQUES MONOD”
Prije deset tisuća godina,
dakle, prije neolitika, na Cipru nije bilo mačaka.
CIPAR
Cipar je mali otok u Sredozemlju,
blizu kolijevke civilizacije,
gdje su arheolozi nedavno imali izuzetno važno otkriće.
Naišli su na neolitski ukop djeteta.
U tom je ukopu bio i mačji kostur.
Dr. Eva Maria datirala je otkriće pomoću analize DNK.
To je postao najraniji dokaz povezanosti ljudi i mačaka.
To dokazuje da se družimo najmanje 10 000 godina.
8000. GODINA PRIJE NOVE ERE
Ova mačka nije preplivala more.
Ljudi su je poveli sa sobom na brod za Cipar.
Na ovom području u to se vrijeme nešto dogodilo.
Dogodila se farma.
Ljudi su počeli uzgajati usjeve i skladištiti žitarice,
a divlje mačke ugledale su priliku.
Te su žitnice sigurno privlačile glodavce,
što je bila katastrofa za prve farmere.
Stoga su mačke iskoristile priliku i hranile se tim glodavcima.
To je vjerojatno bio početak odnosa između divljih mačaka i ljudi.
Taj se odnos dalje razvijao.
Egipćani su štovali mačke.
Postoje milijuni mumificiranih mačaka.
Egipatska ikonografija i kipovi sadrže raznovrsne prikaze mačaka.
Vidimo prikaze aristokracije, često žena, u sjedećem položaju,
i malu mačku ispod stolice.
To je dokaz da je mačka ušla u dom.
Postajala je kućna mačka.
Mačke su nas slijedile posvuda.
Često brodom.
Brodovi su vjerojatno bili najčešće sredstvo širenja mačaka.
Slijedile su glodavce u brodovima.
Vjerojatno nije bilo broda koji je isplovio bez mačke.
Tako se Felis catus dočepala svih kontinenata.
Bile su toliko važne da je u britanskoj mornarici sve do 1975. g.
bilo obvezno imati mačku na brodu.
Britanci nisu bili iznimka.
MAČJE VIJESTI HERMAN SE PRIKLJUČIO
Pozor, obalni stražaru. Mačak Herman je u patroli.
U Baltimoreu, Hermanu uzimaju otiske prstiju, odnosno šapa,
kako bi dobio službenu propusnicu.
Ovo se stvarno desilo.
Mačak Herman stvarno je bio u američkoj Obalnoj straži.
Ali povijest nije uvijek bila ovako naklonjena mačkama.
Priče o crnim mačkama i crnoj magiji,
vješticama i kotlovima, nisu krenule iz Salema,
čak ni iz Transilvanije,
već od neobuzdanog pape Grgura IX.
GRGUR IX.
Mačke su u srednjem vijeku poistovjećivali s vješticama.
Vještice su zapravo bile
inteligentne i mudre žene koje su znale mnogo o prirodi.
Te su žene znale da je čisti dom ključ zdravlja.
Stoga su čistile kuću metlom
i držale mačke da se riješe glodavaca.
U jednom trenutku, Crkva, koju vode muškarci,
počela ih je smatrati opasnima i pokušala ih se riješiti.
Demonizirane tijekom ove inkvizicije,
populacija mačaka u Europi desetkovana je.
Neki vjeruju da je upravo to doprinijelo pojavi Crne Smrti.
Crnu Smrt, kugu,
prenosili su glodavci, točnije, buhe koje su nosili.
Buhe su živjele u krznu glodavaca.
S manje mačaka, kuga je izmakla kontroli.
Srećom, čak i u ta mračna vremena,
neki su ljudi nastavili njegovati odnos s mačkama.
ŠKOTSKA
Odnos koji se i danas još razvija.
Mačke se oduvijek drže u destilerijama.
To je škotska tradicija.
Destilerija u Perthshireu imala je slavnu mačku.
Zvao se Towser, najpoznatiji je mačak iz destilerije.
Da, on ili ona su legendarni.
Mislim da je on najpoznatiji mačak.
SUVLASNICI DESTILERIJA LINDORES ABBEY
Prije pet godina, Helen i Drew McKensie
udomili su dva mačja radnika
kako bi nastavili staru tradiciju.
Ova je opatija osnovana 1191. godine.
William Wallace došao je ovamo nakon pobjede nad Englezima kod Earnsidea.
Dakle, ima dugu povijest.
Stoga nastavljamo tradiciju
svih mačaka koje su bile ovdje kroz godine.
Crnog mužjaka nazvali su fra Ivan Kandža…
FRA IVAN KANDŽA
…a trobojnu ženku Vespers, u čast redovnicima koji su davno živjeli ovdje.
Baš kao ti redovnici, ove mačke svoju dužnost obavljaju noću.
Mačke imaju velike oči u odnosu na njihovu lubanju.
Imaju i nešto naziva tapetum lucidum,
sloj stanica iza mrežnice
koji reflektira svjetlost natrag u mrežnicu
i omogućuje im da dobro vide pri smanjenoj svjetlosti.
Traže nešto što predstavlja ozbiljnu opasnost za destileriju.
Miševa uvijek ima u destileriji zbog velikih količina ječma,
a znamo da žitarice privlače miševe.
Nažalost, da ne kompliciram,
miševi stalno pišaju, u nedostatku boljeg izraza,
a to nije dobro.
Za pronalazak štetočina mačke koriste ultrazvučnu tehnologiju.
Mačke mogu okretati uške do 180 stupnjeva.
Čuju vrlo visoke frekvencije
jer se njihov plijen glasa unutar tog auditornog raspona.
To im omogućuje da lociraju plijen.
Mačke obavljaju dobar posao.
No Helen i Drewa zanimalo je što točno rade.
Stoga im je Helen stavila GPS uređaje.
DESTILERIJA LINDORES ABBEY
Podaci s uređaja pokazuju da svake noći
Vespers prođe preko kilometar i pol,
ali nikad ne odlazi daleko od kuće.
Vespers, koja je službeno glavna mišolovka,
zaokupljena je cjelodnevnim poslom.
Najaktivnija je pred zoru, idealno doba za lov na glodavce.
Mačke su krepuskularne životinje, u redu?
Krepuskularne životinje
aktivne su u ranu zoru i u sumrak.
Što možda objašnjava zašto podivljaju u sitne sate.
Moje mačke dobiju zumiće nakon što mi odemo u krevet.
Zumići, nagli naleti energije kod mačaka.
Naša skraćenica za to je F.R.A.P.
PERIOD NASUMIČNE MAHNITE AKTIVNOSTI
Tad proizvode svojevrsne cvrkute,
zauzimaju nizak stav, skaču simo-tamo,
naganjaju se, glasne su,
ludo se zabavljaju dok mi ostali spavamo.
To je instinktivno ponašanje vezano uz cirkadijalni ritam.
To je biološki sat koji smo naslijedili od predaka.
Neke mačke imaju još jedan specifični noćni ritual.
Vespers je posebno darežljiva.
Vespers uhvati vjerojatno četiri do pet stvorenja dnevno.
Zašto mačke donose vlasnicima darove?
Kad mačka ima mačiće,
znamo da im donosi plijen
kako bi naučili koji plijen tražiti.
I pušta ih da se poigraju njime,
u morbidnom smislu, kako bi vježbali hvatanje plijena.
Koji god razlog bio, to je kompliment.
Znači da vas smatra svojom obitelji.
To je rijetko neprijatna scena
kad ujutro hodate bez papuča.
Dok Vespers obavlja tradicionalne dužnosti,
fra Ivan Kandža ima suvremeniji svjetonazor.
Jako je opušten,
voli ljude, mnogo vremena provodi u centru za posjetitelje, gdje ga maze.
Fra Ivan shvatio je da mu se sestra sasvim dobro nosi s miševima i sama.
Njegovi su talenti korisniji drugdje.
Moglo bi se reći da je fra Ivan ambasador.
On je lice kuće.
-A ona je iza. -Ona obavlja sav posao.
Vespers koristi instinkte.
Fra Ivan Kandža koristi Instagram.
Ono što je prije 10 000 godina započelo kao radni odnos
preraslo je u globalnu opsesiju.
Mislim da je popularnost mačaka na internetu
nadmašila svačija očekivanja.
Mislim da su snimke mačaka drugi najčešći razlog korištenja interneta.
Mačke su najpopularniji obiteljski sadržaj na internetu
s više od 25 milijardi pregleda.
Nova studija pokazala je da snimke mačaka potiču pozitivne emocije
i smanjuju negativne osjećaje.
Drugim riječima, one su velika doza dopamina.
Mislim da je internet postao prostor
gdje se ljubitelji mačaka mogu družiti, voljeti mačke, smijati im se
i zbližiti se kroz njihove bedastoće.
Pruža nam prostor za to.
Nepodopštine su smiješne na snimci,
ali nije uvijek smiješno kad se događa u vašem domu.
Kad se suočite s neželjenim ponašanjem,
imajte na umu da su mačke samo mačke.
Ne znaju da ne smiju na kuhinjsku ploču.
Prvo pravilo, nikad ne kažnjavajte mačku.
Kad kaznite mačku jer je učinila nešto što ne želite,
ona ponekad ne razumije zašto se vama to ne sviđa.
Također, ispadate nepredvidljivi.
„Najednom vičeš na mene, ne razumijem što se dogodilo.”
Bitno je da ste pozitivni.
Mačka radi nešto što ne želite?
Odvratite joj pozornost i onda joj recite što želite od nje.
„Hej, idemo raditi ovo! Dođi mi dodirni ruku.”
„Idi u krevet. Kakva pametna maca!”
I osjećat će se kao najbolja mačka na svijetu.
Za jako loše navike klasično uvjetovanje nije dovoljno.
Protuuvjetovanje je proces izmjene emocionalnog odgovora.
Ovo je kad izvadite najjače oružje,
omiljenu hranu kojoj ne mogu odoljeti.
Ponudite im nešto toliko dobro i željeno
da životinja pomisli: „Ovo nije bilo loše. Sviđa mi se.”
Klijentima uvijek dajem ovaj primjer.
Zamislite da svaki put kad izađete iz kuće vaš vam susjed dobaci zajedljivi komentar.
Izbjegavali biste izlaziti kad je on vani.
A ako vam dam 1000 dolara svaki put kad izađete iz kuće?
Više vam nije toliko strašno sresti ga.
Izađete četiri puta, dobijete 4000 dolara. Reći ćete: „Da, samo nek' dođe! Gdje je?”
Htjet ćete ga uvijek sresti, zar ne?
To je protuuvjetovanje.
Situaciju možete promijeniti iz negativne,
u neutralniju, a na kraju u pozitivnu.
Kao i svaka veza, zahtijeva strpljenje,
ali vrijedi toga.
Nekad imate osjećaj da vas možda ne trebaju,
ali vas svejedno žele.
To je ta jedinstvena, tajanstvena i duboka veza.
Za razliku od nekih drugih ljubimaca, nije lako utvrditi pravu motivaciju mačke.
Psi svoje vlasnike promatraju kao bogove.
Mačke sebe smatraju bogovima.
Neće raditi što ne žele.
Žele spavati kad im se spava,
jesti kad su gladne, igrati se kad im se igra.
Ne miješajte neovisnost i ravnodušnost.
Ako mislite da su mačke nezainteresirane,
da im nije do druženja,
i zato se ne trudite stvoriti kontakt,
zapravo ih potičete da budu nezainteresirane
jer ste to ionako očekivali od njih.
Otkrili smo da ponašanje čovjeka zaista utječe na ponašanje mačke.
Kristyno istraživanje dokazuje da je odnos mačke prema vama
odraz vašega odnosa prema njoj.
Njezin rad čak ukazuje da možda čak mogu naslutiti naše osjećaje.
Ovo je test iščitavanja lica.
Zasniva se na činjenici da je ventilator s trakama mački nešto u potpunosti novo.
Zato ne zna je li to nešto strašno ili je zabavno.
Osoba zatim šalje emotivne signale
da vidi kako će mačka reagirati.
Carl, to je strašno!
Carl, to je strašno, nije li?
O, ne!
O, ne! Jao!
Vidi ovo!
Kad Kristyn glumi da se boji ventilatora, Carl se skriva.
Je li ventilator strašan?
Nakon resetiranja i promjene stava, druga runda može početi.
Bit ću sretna zbog ventilatora,
vidjet ćemo hoće li shvatiti kako se osjećam.
Vidi kakav lijepi ventilator!
Kakav dobar ventilator!
Kad ona govori lijepo i bez straha,
Carl izgleda samopouzdanije.
Pogledaj te trake.
Gledaj.
Ventilator više nije prijetnja.
Nema više straha!
Nije samo Carl takav.
Čak 79 posto mačaka traži emocionalne upute od vlasnika.
Za znanstvenike to je još jedno otkriće.
Čini se da mačke sjajno prepoznaju naše osjećaje,
dobre i loše.
Ako idete vježbati s mačkama, a loše ste raspoloženi,
samo se okrenite.
Uopće ne počinjite.
One sve osjećaju i još pogoršaju.
Asia, dođi.
Mačke su savladale empatiju kao prilagodbu za preživljavanje.
Evolucijska je prednost
sposobnost promatranja društvenih partnera u okruženju
i prikupljanja informacija.
Ako ne znate tumačiti reakcije drugih,
onda ostajete zakinuti
za pregršt informacija
o najboljim reakcijama na potencijalnu opasnost.
Otkriće da mačke primjećuju naše osjećaje
zatim je poprimilo neočekivane razmjere.
U Japanu, dr. Saho Takagi nešto je primijetila.
Sjetila sam se da možemo promatrati razlike u ponašanju
kod mačaka u SAD-u i onih u Japanu.
U Japanu, mačke se teško nose s nepoznatim prostorima.
Međutim, mačke u SAD-u…
ponašaju se normalno i u nepoznatim prostorima.
Japanske i američke mačke možda imaju različite osobnosti.
Kristyn i Saho odlučile su provesti identične testove u SAD-u i Japanu.
Otkrile su da su mačke različite.
Vidimo društvene razlike među japanskim i američkim mačkama.
Shvatila sam da naše kulturološke razlike imaju učinak i na mačke.
Mijenja li ljudska kultura mačju kulturu?
Japan je otočna država.
Većina vlasnika drži mačke isključivo u zatvorenom prostoru.
Ljudi u Japanu rijetko imaju goste.
Zato se mačke u Japanu susreću s neznancima
mnogo rjeđe od američkih mačaka.
To bi mogli biti čimbenici koji doprinose razlikama među mačkama u Japanu i SAD-u.
Njihovo istraživanje sugerira da se ove kulturološke razlike
možda prenose s generacije na generaciju.
A jedna druga kultura još više zbližava naše vrste.
I prije negoli je Istanbul bio Carigrad,
bio je to grad mačaka.
Ove su ulice dom više od 100 000 mačaka
savršeno prilagođenih gradskom životu.
Danas ćete u Istanbulu posvuda naići na mačke.
One pripadaju čitavom susjedstvu.
Nisu u vlasništvu određene osobe.
Ljudi im osiguravaju infrastrukturu nužnu za preživljavanje,
ali ne pripadaju pojedincu.
U Istanbulu su 2021. donijeli nove zakone u svrhu zaštite tih mačaka,
a ti su zakoni među najprogresivnijima u svijetu.
Poštovanje prema mačkama i razumijevanje njihova gledišta
najbolji su načini da učvrstimo naš odnos.
Bok.
Moje zanimanje postoji
jer ljudi prepoznaju snažnu povezanost i ljubav koju dijele s mačkama.
Radimo ovo iz ljubavi,
jer prepoznajemo povezanost ljudi i životinja.
Ne znam zašto plačem. Nemojte me rasplakati.
Da, radimo ovo jer volimo životinje.
Jasno je da mi volimo mačke.
Što nas dovodi do najvažnijega pitanja.
Mislim li da mačke vole nas?
Teško je izmjeriti emocije kod mačaka,
ali na temelju njihova ponašanja i odnosa
mislim da mačke mogu stvarati duboke veze koje su slične ljubavi.
Mačke jako vole svoje vlasnike.
Moje me mačke sigurno vole.
Jasno je da mačke pružaju
emocionalnu potporu, osjećaj dobrobiti i sreće.
Pomisao da će vas kod kuće dočekati bezuvjetna ljubav vaše mačke
ima neizmjernu važnost.
Uz predanost njezine obitelji,
Eddy ima predispozicije da postane sljedeća zvijezda.
Samo treba skočiti kroz obruč s papirom.
Tek počinjemo shvaćati potencijal mačaka.
Još mnogo toga ne znamo o mačkama.
U budućnosti ćemo malo pomalo viđati nova otkrića.
Što više otkrivamo, jasnije nam je koliko je duboka naša povezanost.
Osjećaju ljubav koju im pružate.
Na neki se način hrane njome.
Ljubav je dvosmjerna.
Ako naučimo izvući najbolje iz naših mačaka,
one će izvući najbolje iz nas.
Ne mogu zamisliti svoj život bez mačaka.
To su moje životinje. Osjećam ih.
Nadam se da me vole koliko ja njih.
Kad se sve posloži, ishod može biti čaroban.
Prijevod titlova: Filip Lažnjak